section_heading: Političko djelovanje
paragraph_text: Meir je 1949. godine izabrana u Knesset, a iste godine ulazi u vladu kao ministrica rada i socijalne skrbi. Nakon smrti supruga 1951. godine mijenja ime 1956. godine u hebrejsko Meir. Godine 1956. postala je ministrica vanjskih poslova i na tom mjestu je ostala do 1966. godine. Služila je na mjestu glavnog tajnika stranke Mapai, odnosno Ujedinjene laburističke stranke, da bi 1969. godine naslijedila Levija Eshkola na položaju premijera. Premijerka je bila do 1974. godine, kada je dala ostavku zbog optužbi za nepripremljenost zemlje tijekom Yom Kipurskog rata (vidi Bliskoistočni sukob). Yitzhak Rabin ju je naslijedio na mjestu premijera.